DTAC ดิ้นสู้ชีวิต
อาจารย์ถือเป็นคำถามที่จี้ตรงจุดตาย และทำให้ผู้ที่เกี่ยวข้องสะอึกไปตามกัน เพราะไม่มีใครรู้ว่า ผลลัพธ์เรื่องที่เกิดขึ้นกับ DTAC จบลงแบบไหน? หรือเรื่องดังกล่าวจะยืดเยื้อต่อไป รวมทั้งผู้ถือหุ้นได้รับผลกระทบมากน้อยขนาดไหน?
12 ธ.ค. 2560

ตีแผ่บจ.ดัง
คุณรุ้งนภา อ.เมือง จ.ชลบุรี พูดถึงข่าวคราวของหุ้น DTAC หรือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) มีแต่เรื่องราวน่าปวดหัว และทำให้คนที่ถือหุ้นรู้สึกอกสั่นขวัญหายไปตามกัน เพราะเป็นเรื่องที่เกี่ยวข้องกับอนาคตของบริษัทโดยตรง จนมีการวิเคราะห์กันว่า หากบริษัททำไม่ถูกตามขั้นตอนของภาครัฐ บริษัทนี้ก็จะไม่เหลืออะไรเลยจริงไหม? รบกวนอาจารย์ช่วยตอบข้อสงสัยด้วยค่ะ
 
อาจารย์ถือเป็นคำถามที่จี้ตรงจุดตาย และทำให้ผู้ที่เกี่ยวข้องสะอึกไปตามกัน เพราะไม่มีใครรู้ว่า ผลลัพธ์เรื่องที่เกิดขึ้นกับ DTAC หรือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) จบลงแบบไหน? หรือเรื่องดังกล่าวจะยืดเยื้อต่อไป รวมทั้งผู้ถือหุ้นได้รับผลกระทบมากน้อยขนาดไหน?
นี่เป็นคำถามหยาบๆ ที่ทุกคนอยากรู้ และอยากได้คำตอบเหมือนกัน
น่าเสียดายที่เรื่องดังกล่าวไม่มีใครตอบได้ อาจารย์จึงไม่ขอแสดงความคิดเห็นใดๆ
เนื่องจากสิ่งที่พูดได้ในตอนนี้คือ ในเมื่อรู้ว่า มีความเสี่ยง ก็อย่าเข้าไปยุ่งดีกว่าครับ
สาเหตุที่ต้องกล่าวเช่นนั้นมาจากรูปแบบการลงทุนที่ดีไม่ควรยึดติดกับอะไรมากเกินไป และในตลาดหุ้นก็มีหุ้นพื้นฐานดีหลายตัวที่น่าลงทุนมากกว่า DTAC จึงมองไม่เห็นเหตุผลในการดิ้นรนไปหาเรื่องใส่ตัว ซึ่งเป็นเรื่องที่อาจารย์มองดูแล้วไม่คุ้มเอาเสียเลย
สังเกตได้ง่ายๆ จากงบการเงินด้านล่างที่แสดงถึงความถดถอยของความสามารถในการทำกำไร คือตัวแปรที่ทำให้ราคาหุ้นทรุดลงอย่างต่อเนื่อง และน่าจะทรุดตัวลงอีกในอนาคตครับ

ทำไมอาจารย์ถึงเชื่อเช่นนั้น?
คำตอบคือ ทุกครั้งที่มีการประมูลคลื่นใหม่เกิดขึ้น ผู้ให้บริการทุกรายต้องมีภาระกันเงินไว้เพื่อใช้ประมูลเป็นจำนวนมาก และเมื่อได้คลื่นมาจริงๆ ก็จะมีค่าใช้จ่ายก้อนใหญ่เกิดขึ้น ซึ่งจะกระทบกับตัวเลขกำไรอย่างมีนัยสำคัญ รวมทั้งภาวการณ์แข่งขันที่รุนแรงมากขึ้นเรื่อยๆ ก็กดดันความสามารถในการเบ่งกำไรโดยตรง
หรือต้องการมองภาพให้ชัดไปเลยก็ดูจากการซื้อขายหุ้นในเที่ยวนี้อยู่บนค่า P/E 62 เท่า ซึ่งเป็นระดับที่ค่อนข้างสูงเกินไปอย่างเห็นได้ชัดนะครับ
อาจารย์จึงขอสรุปว่า ในเมื่อคนที่ต้องดิ้นรนสุดชีวิตคือ DTAC แล้วเราจะเข้าไปสร้างความเดือดให้กับตัวเองไปทำไม?
จริงไหมครับ
…

กราฟประกอบคอลัมน์ : Aspen, ราคาปิด ณ วันที่ 8 ธ.ค.60